Waqt li kien qed jindirizza lill-ħaddiema tal-Awtorità l-ġdida għall-Ambjent u r-Riżorsi (ERA) flimkien mal-unjins li jirrappreżentawhom, il-Ministru għall-Iżvilupp Sostenibbli, l-Ambjent u t-Tibdil fil-Klima Leo Brincat sostna li l-ERA mhux se tkun qed tħares lejn uċuħ fid-deċiżjonijiet li se tkun qed tieħu. Huwa qal dan meta laqqa' l-Bord tal-istess Awtorità u lid-Direttur il-ġdid tal-Ambjent Michelle Piccinino mal-ħaddiema għall-ewwel darba f'Hexagon House. Il-Ministru Brincat qal li bl-esperjenza u l-ħiliet li għandhom il-membri kollha tal-Bord, jinsab persważ li dawn se juru dedikazzjoni sħiħa għall-iżvilupp sostenibbli ta' pajjiżna bil-fatti, billi jaraw li jitfasslu policies bis-sens filwaqt li jiżguraw li l-isfidi li għandna quddiemna bħala pajjiż jiġu ffaċċjati kif jixraq. Fl-aħħar nett, il-Ministru Brincat stieden liċ-Chairman u l-Aġent Kap Eżekuttiv, il-Professur Victor Axiak, kif ukoll lid-Direttur il-ġdid tal-Ambjent Michelle Piccinino biex jindirizzaw lill-ħaddiema.